钦定古今图书集成/历象汇编/历法典/第066卷 > 图
## 钦定古今图书集成/历象汇编/历法典/第066卷 > 图

十二日有奇木星一年三十三日有奇火星二年四十九日有奇金星一年二百一十九日有奇水星一百一十五日有奇皆谓之岁行周

十八约上论列各类之数以便简览

＆＆图表＝310192a：

《表》：

“测土星最高及两心之差《后法》” 第二。

多禄某于汉顺帝时，定土星天之最高及两心差，测
算如前，此时无上古所传旧测，何从知最高复有运
行度数？正德间，歌白泥因千年积候，再测再算，得此
时最高距多禄某时积岁运行度分近。万历间，苐谷
及其门人再测再算，复定最高岁行若干度分。今具
一法如左：

第一测总积六千二百二十七年，为“正德九年甲戌，
西历五月初五日子正前一时一十二分。”本地测得
土星距娄宿距星。〈西名白羊角大星〉二百○五度二十四分，
为“太阳之冲。”

于时娄星经度，为降娄宫二十七度一十五分五十三秒算。土星宫得鹑尾一十九度二十六分。太阳平行在娵訾宫十九度二十六分。

第二测总积六千二百三十三年，为“正德十五年庚
辰西历七月十三日午正时。”本地测得土星距娄宿
距星二百七十三度二十五分，为太阳冲。

于时娄星经度，为降娄宫二十七度二十一分。算得土星在元枵宫初度四十六分，太阳躔鹑火宫初度四十六分。

第三测总积六千二百四十○年，为“嘉靖六年丁亥，
西历十月初十日子正后六时二十四分。”本地测得
土星距娄宿初度七分，为太阳冲。

于时娄星经度二十七度二十七分，算得土星，在降娄宫二十七度三十四分。太阳躔寿星度分同。

前二测中积为二千二百六十○日又六十分日之
三十三。此时土星视行为六十八度○一分，平行为
七十五度三十八分，两行之较为均数七度三十八
分。

后二测中积，二千六百四十四日又六十分日之四
十六。此时土星平行为八十八度二十九分，视行为
八十六度四十二分，两行之较为均数一度四十七
分。

图与前同，其号其算法皆同。

一，算乙丁戊形求各边

二、算甲丁戊形求各边

三，戊丁有两数，通乙戊，令与甲丁戊形同类。

四、甲戊乙形求甲乙边

五、《甲乙》线有外数〈先得甲乙丁之边〉有内数。〈为甲乙弧之弦〉用两数
依通法求甲戊弦数，以求甲戊弧。

六、甲戊甲乙乙丙三弧并求其弦，丙丁戊弧大圈心
必在其内。如己以甲乙两数求戊丁弦数，因得丁丙
弦数。

七、戊丁、丁丙相乘，得数，以减半，径上方积，其馀开方
求根，为两心之差，得一、二○○。